open-index/open-wikipedia-markdown huggingface dataset:
Vossakasso

**Vossakasso** er ei stor kasse som monteres bak på en traktor.

Den kan benyttes i stedet for tilhenger ved fôrhøsting i bratt åkerlandskap, hvor en tilhenger lett kan velte. Forsøk ved Landbruksteknisk institutt (LTI) har vist at Vossakasso også kan konkurrere med tilhenger i kapasitet hvis det er kort vei fra jordet til fôrlager.

Ved tømming åpnes luka, som er hengslet i øverkant. Dermed svinger hele bakveggen og sidene opp og lasset ramler ned. Alternativt kan Vossakasso utstyres og tømmes med *HMV avlesserelevator for Vossakasso*.

Serigstad utviklet en forhøster som var spesielt godt egnet til Vossakosso, og trekkrammene til Serigstads høstere er klargjort for montering av VK.

Vossakasso ble oppfunnet av gårdbruker Anders Rong fra Bordalen og videreutviklet i samarbeid med Landbruksteknisk institutt og Hordaland Mekaniske Verksted. Den produseres i dag av HMR Voss på Voss som inntil september 2004 het Hordaland Mekaniske Verksted.

## Referanser


## Eksterne lenker
* HMR Voss
** HMV grasutstyr
** Vossakasso: Teknisk beskrivelse
Spiterstulen

**Spiterstulen** er en betjent turisthytte på 1100&nbsp;moh. beliggende i Visdalen i Jotunheimen i Lom kommune i Innlandet fylke. Fra Spiterstulen har man kjente topper som Galdhøpiggen og Glittertinden innen rekkevidde. Av 26 topper i Norge som er over 2300 moh. kan man nå 17 av disse på dagsturer fra Spiterstulen.

Det går bompengebelagt bilvei helt frem til Spiterstulen, opp fra fylkesvei 55 (Sognefjellsveien), 15 kilometer sørvest for tettstedet Lom.

## Eksterne lenker
* 
* Spiterstulens hjemmeside
* Fyldig artikkel om Spiterstulen på peakbook.org
* Spiterstulen
Høykanon

**Høykanon** (også kalt **høyblåser**, **transportvifte**, **sentrifugalvifte**) er et landbruksredskap til bruk for å transportere høy, gras og halm opp i høyloft på låver, siloer eller andre lagre. 

Den består av kraftige vifter og store rør. Høy kjøres med vogn fra jordene til kanonen der høyet blir stappet inn gjennom en tut foran og blir spredt jevnt inne i høylåven eller siloen. Dette kan gjøres manuelt med høygafler eller ved hjelp av et matebord. Vifta bruker mye energi i forhold til transportmengden fordi hovedparten går med til transport av luft. Materialet blir slått i stykker og revet opp når det mates inn i vifta. Det er en fordel når gras og grønnfôr skal blåses inn i silo, men mindre heldig ved transport av høy og korn. Vifta kunne også leveres med kutteutstyr for gras.

Høykanonen erstattet det manuelle arbeidet med å skyfle høy og gras, og var et ledd i mekaniseringen av fôrproduksjonen i etterkrigstida på mindre bruk. Kanonen var et alternativ til transportbånd/låveheis der høyloftet var for trangt til å kjøre opp med traktor. 

Navnet *hay cannon* ble i USA brukt om en maskin som skjøt høyballer gjennom luften uten bruk av transportbånd eller rør, lansert i 1949. I Skandinavia var det flere produsenter av høykanoner. Ledende i Sverige var Kvänums fläktfabrik og deres höejektor fra mellomkrigstiden. Den danske JF-fabrikens kasteblåser var kjent utenfor landets grenser. I Norge hadde Svenske A.I.E. Jansson, Igelstorp registrert et patent på transportvifte i 1937, og Trygve Kverneland & Sønners høykanon fra 1952 ble begrepsdannende. Den ble forhandlet under flere merkevarer, blant annet av Erlands Maskin. I 1952 het det at en gardbruker i Eikesdalen lagde Norges første høykanon i 1944. Andre produsenter var sveitsiske Josef Wild & Co (WILD Farmtechnik).

## Se også

* Fôrhøster
* Høyballepresse
* Ensilering

## Referanser
Novell

**Novell** er et amerikansk konsern som siden 1983 har utviklet programvare for nettverkstjenester. De er kjent for sin katalogtjeneste, eDirectory og sitt nettverksoperativsystem, NetWare. Lenge var de nærmest alene om å tilby gode løsninger for deling av ressurser over datanettverk. 

Novell har i de siste år slitt tungt i konkurransen med Microsoft. Novell har begynt å jobbe tett med miljøer for åpen kildekode, og har kjøpt flere selskaper som utvikler tjenester for Linux. Det kan se ut til at denne strategien er vellykket.

Novell har basert på sine produkter rundt sikkerhet de siste 10 år etablert seg som en av de markedsledende leverandører av Identity og Access Management (I&AM). 

Novell har også en anerkjent suite for systemadministrasjon, ZENWorks.

## Eksterne lenker
*
Lom (andre betydninger)

**Lom** kan referere til

*Geografi:*
*Lom &ndash; en kommune i Innlandet fylke
*Fossbergom &ndash; et tettsted i Lom kommune som også omtales som tettstedet Lom
*Lom (Bulgaria) &ndash; en by nordvest i Bulgaria
*Lom (elv) &ndash; en bulgarsk sideelv til Donau

*Natur:*
*Storlom &ndash; en fugleart
*Smålom &ndash; en fugleart
*Lomvi &ndash; en stor alkefugl

*Annet:*
* LOM forkortelse for *Learning Object Metadata*, en standard for å beskrive en læringsressurs; norsk implementasjon heter NORLOM
L-Acoustic

**L-Acoustics** er en fransk lydsystemprodusent. Selskapet ble av den franske fysikeren Dr. Christian Heil i 1984, som C.HEIL.TEA. Selskapet byttet senere navn til L-Acoustics.

## Eksterne lenker
* L-Acoustics hjemmesider
* acustica.net
Søsterkirkene på Gran

**Søsterkirkene på Granavollen** er to steinkirker fra middelalderen plassert side ved side på Granavollen i Gran på Hadeland i Innlandet fylke. 

Den største kirken heter Nikolaikirken, og var fylkeskirke for Hadeland. Den er bygget før 1200. Den har 250 plasser. Bak koret på Nikolaikirken er runesteinen på Granavollen fra 1000-tallet. 

Den mindre kirken heter Mariakirken, og var trolig kirke for sognet Gran. Mariakirken er bygget før 1150 og er en langkirke med romanske og gotiske stiltrekk. Den har plass til rundt 150 mennesker.

Stein fra ombyggingen på slutten av 1200-tallet brukt i byggingen av Steinhuset på Granavollen. Dette er et profant bygg og kanskje bygd noen år før Håkonshallen i Bergen, som er bygd etter 1260. Dette vil i tilfelle flytte tidspunktet for ombyggingen av kirkene noe frem i tid fra slutten av 1200-tallet til midten av samme århundre.

Sagnet sier at det var to søstre som var uvenner og måtte ha hver sin kirke, men i middelalderen var det ikke uvanlig at det ble bygget flere kirker tett inntil hverandre, men med forskjellig funksjon.

I sørøstre hjørne av kirkegården står et steintårn fra middelalderen. Det kan ha vært et forsvars- og tilfluktssted før det ble tatt i bruk som klokketårn. Kirkeklokkene i støpulen er fra 1860-årene.

Granavollen har vært samlingssted i uminnelige tider. 

Utenfor porten til Søsterkirkene står en milestein som angir at det er 533 km til Nidaros, og dette er langs pilegrimsleden gjennom Gudbrandsdalen. Tårnene på Søsterkirkene danner utgangspunkt for kommunevåpenet til Gran kommune. 

Aasmund Olavsson Vinje er begravet på kirkegården til Søsterkirkene, og det ble i 1873 reist et monument over Vinje foran Nikolaikirken.


Mariakirken - an10071203069001 (cropped).jpg|Mariakirken som ruin, tegnet av Georg Andreas Bull i 1853.
Granavollen rune stone.jpg|Runesteinen bak Nikolaikirken
Sisterchurches at Gran, Belltower.jpg|Klokketårnet ved Søsterkirkene


## Se også
* Søsterkirkene i Seljord
* Tingelstad gamle kirke
* Lunner kirke
* Gran prestegårdshage

## Litteratur
* Øystein Ekroll, Morten Stige, Jiri Havran: *Middelalder i Stein* bind 1 i serien Kirker i Norge, Oslo, 2000, ISBN 82-91399-09-3
* Sven Rosborn: *[https://web.archive.org/web/20110617080628/http://www.foteviken.se/pdf/Granavollen.pdf Studier i Norges äldsta stenbyggarkonst. Systerkyrkorna och Steinhuset på Granavollen. pdf]* Fotevikens Museum 2007

## Eksterne lenker
* 
*
Irving Jaffee

**Irving Warren Jaffee** (født 15. september 1906 i New York City i delstaten New York, død 20. mars 1981 i San Diego, California) var en amerikansk skøyteløper.

Irving Jaffee ble langdistansekongen under OL 1932 i Lake Placid ved å vinne begge de lengste distansene, 5000 meter og 10&nbsp;000 meter. For første (og hittil siste) gang ble løpene arrangert med fellesstart, et konsept de europeiske løperne ikke var vant med. Jaffee viste seg som den beste spurteren. 

Fire år tidligere, under OL i St. Moritz, kom Jaffee på 4.-plass på 5000 meter og 7.-plass på 1500 meter. Han stilte også opp på 10&nbsp;000 meter, og ledet denne distansen (etter å ha slått Bernt Evensen i samløp) da øvelsen ble avbrutt og avlyst på grunn av dårlige værforhold.

## OL-medaljer
* 1932  Lake Placid -  **Gull** i hurtigløp på skøyter, 5 000 meter
* 1932  Lake Placid -  **Gull** i hurtigløp på skøyter, 10 000 meter

## Referanser


## Eksterne lenker
* 
*
Tingelstad gamle kirke

**Tingelstad gamle kirke** (**St. Petri**) er en steinkirke fra middelalderen på Tingelstadhøgda i Gran kommune i Innlandet, rett sør for Hadeland Folkemuseum. Kirken er bygget av lokal stein, blant annet fra Buhammeren, og regnes som en typisk romansk bygdekirke. Den antas å være bygget som en privatkirke for en lokal storgård. De middelalderske takstolene over skipet er bevart, og en dendrokronologisk datering viser at tømmeret ble felt i 1219&ndash;20. Kirken ble altså trolig oppført i første halvdel av 1200-tallet. I et diplom fra Gran datert 7. desember 1317 nevnes på *sira Asla a Þængilsstadum* (DN II:130), som altså må ha vært prest der på den tiden.

Tingelstad «nye» kirke sto ferdig i 1866, derav navnet.  St. Petri ble da stengt, og unnslapp modernisering.  Kirken rommer rundt 100 mennesker, og utgjør en del av pilegrimsleden mellom Nidaros og Oslo som ble åpnet i 1997.

## Eksteriør
På kirkespiret over tårnet er det en kopi av den originale Tingelstadfløyen fra 1100-tallet, en norrøn skipsfløy av typen *[[veðrviti]]*. Fløyen ble overført til Historisk Museum, Oslo i 1985 og er utstilt i Middelaldersalen. Opprinnelig skal fløyen ha stått i stevnen på et krigsskip. Den består av en gjennombrutt plate med romansk bladverk og er laget av kobberlegering med forgylling, som viser David som befrir et lam fra løvens gap. På toppen av fløyen er festet en støpt dragefigur. Det er kun bevart to slike vindfløyer i Norge.

## Interiør
Av interiøret er det er kun krusifikset og steinalteret som er igjen fra middelalderen. Det nåværende interiøret er fra 1500- og 1600-tallet. Prekestolen er datert 1579 og skal være vår eldste bevarte prekestol, mens altertavlen er malt i 1699. Et unikt våpenskjold er malt på nordveggen i stort format. Det er datert 1632 og motivet viser det dansk-norske riksvåpen fra 1559. Harmonium fra Jacob Knudsen, Bergen.


Fil:Tingelstad 3.jpg|Korbue med krusifiks
Fil:Tingelstad old Church.jpg|Veggmaleri på nordveggen i skipet
Fil:Tingelstadfløyen.jpg|Den originale vindfløyen fra Tingelstad gamle kirke © 2016 Kulturhistorisk museum, UiO / CC BY-SA 4.0


## Referanser




## Litteratur
* Blindheim, Martin *De gyldne skipsfløyer fra sen vikingtid. Bruk og teknikk.* Viking. Bind XLVI-1982. Oslo 1983. PDF
* Ekroll, Øystein, Stige, Morten, Havran, Jiri, *Middelalder i Stein* bind 1 i serien **Kirker i Norge**, Oslo 2000, ISBN 82-91399-09-3
* Plather, Unn, Hohler, Erla B., Morgan, Nigel J., Wichstrøm, Anne, *Painted Alterfrontals of Norway 1250-1350*, Oslo 2005 ISBN 1-873132-93-X

## Eksterne lenker
* 
* Gran kirkelige fellesråd
*
Lotto (Norge)

**Lotto** er et sjansespill som i Norge arrangeres av Norsk Tipping hver lørdag. Spillet ble lansert i Norge 19. april 1986 etter å ha vært det mest populære spillet i de fleste land i Europa gjennom mange år. Fra 1987 har Lotto-trekningen vært fast på NRK.

Spillet er et lotteri der deltagerne skal velge ut syv tall som de antar vil bli trukket ut som vinnertall av totalt 34 tall. I tillegg til de syv vinnertallene trekkes ett tilleggstall. Den første superlottotrekningen gikk på lufta 7. april 2012.

Da Lotto ble startet var rekkeprisen én krone. Den ble hevet til to kroner i 1990 og tre kroner i 1997, fire kroner i 2006 og fem kroner i 2015. I 2006 ble den første trekningen i «Millionsjansen» gjennomført. 17. februar 2007 innførte man også «Røver’n» i «Millionsjansen». Lotto har premierekorden i Norge – i uke 14 i 2001 vant et spillelag fra Stange i Hedmark 20 millioner kroner, da de var alene om å ha syv rette. I uke 19 i 2003 ble rekorden tangert, og denne gang var det en mann fra Enebakk som var alene om å vinne 20 millioner kroner. Sommeren 2006 ble denne rekorden igjen overgått med en premieutbetaling på 25 millioner kroner til en mann fra Mo i Rana.

Den teoretiske sjansen for å vinne er ca. 2 % (109 936:5 379 616), mens vinnersannsynligheten for førstepremien er 1:5&nbsp;379&nbsp;616. Hvis ingen har syv rette, overføres førstepremiepotten til neste ukes førstepremiepott; dette kalles «Gull-Lotto».

I Norge er LOTTO registrert som et varemerke. Siden 2004 har det også vært lotterier, pengespillvirksomhet og spilltjenester tilbudt på nett.

## Premiefordeling

50 prosent av innsatsbeløpet i Lotto skal gå tilbake til spillerne i form av premier, mens 50 prosent beholdes av selskapet for å dekke kostnader og generere overskudd.

## Rekordpremier
* kroner, 15. mai. 2013, Vikinglotto
* kroner 1. juli 2006

## Vinnersannsynligheter
Lotto i Norge har følgende sannsynligheter for gevinst per rekke:

Sannsynligheten for ikke å få gevinst er ca. 97,956&nbsp;% (5 269 680/5&nbsp;379&nbsp;616). Det vil si at ca. hver 50. rekke gir gevinst.
## Populære rekker
Ved trekningen 1. oktober 2011 var det hele 21. rekker som gikk inn på lottokupongen med tallene 8 – 13 – 14 – 15 – 20 – 26 – 32. Tallene gir da formen som et latinsk kors, og den opprinnelige potten på 16,2 millioner ble fordelt på 21 med en premieutbetaling på 772.895 kroner for 7 rette. Norsk Tipping publiserte da også de 10 vanligste rekkene som blir sendt inn og den teoretiske utbetalingen den ville gitt ved 7 rette.

## Referanser


## Eksterne lenker
* Norsk Tipping
* Spilleregler  (PDF-fil)
* Norsk Tipping om Lottos historie
Vikinglotto

**Vikinglotto** er et sjansespill som spilles i Norge, Danmark, Sverige, Island, Finland, Estland, Litauen, Slovenia, Latvia og Belgia  hver onsdag. Det ble første gang spilt i 1993 og var verdens første flernasjonale spill med ukentlige trekninger. Spillet er et lotteri der deltagerne skal velge ut seks tall som de antar vil bli trukket ut som vinnertall av i alt 48 tall. I tillegg til de seks vinnertallene trekkes et tilleggstall eller «viking tall» fra sifrene 1 til 5. Spillet har samme navn i alle land, bortsett fra i Danmark, der det heter *Onsdags Lotto*, og på Island, der det heter *Vikingalottó*. Trekninga foregår på onsdagskveldene og produseres av Norsk Tipping på Hamar av Fabelaktiv.

Fra 30. oktober 1997 økte rekkeprisen i Viking Lotto fra to til tre kroner, og i 2004 økte rekkeprisen til fire kroner. Fra spilleomgang 12/2000 fikk Viking Lotto-klubben et nytt medlem, da også Estland kom med. I forbindelse med rekkeprisøkningen i 2004 innførte Norsk Tipping tilleggsdimensjonen Lykketall, som vil kunne skape enda høyere førstepremier i spillet. Premierekorden for Viking Lotto er over 341 millioner fra trekningen den 15. november 2017 til en kvinne fra Oslo.

Den teoretiske sjansen for å vinne er 1:50, mens vinnersannsynligheten for førstepremien er 1:12&nbsp;271&nbsp;512. Hvis ingen har seks rette, overføres førstepremiepotten til neste ukes førstepremiepott; dette kalles *[[Jackpot]]*.

## Premier

Førstepremien, for seks rette, er felles for de seks nasjonene, som legger 0,04 euro per spilt rekke i førstepremiepotten. Denne potten fordeles så på de rekkene som inneholder seks vinnertall, uavhengig av i hvilket land de er spilt. De øvrige premiekategoriene er nasjonale og fordeles etter tabellen nedenfor.

50 prosent av innsatsbeløpet går tilbake til spillerne i form av premier.

## Referanser


## Eksterne lenker
* Norsk Tipping
* Historikk (Norsk Tipping)
Mikhail Barysjnikov

**Mikhail Nikolajevitsj Barysjnikov** (latvisk: Mihails Barišņikovs; russisk Михаил Николаевич Барышников; født 1948) er en sovjetisk-amerikansk danser og skuespiller. Han regnes som en av det 20. århundres største ballettdansere.

Barysjnikov ble født i Riga i Latvia, da en del av Sovjetunionen, av russiske foreldre. Faren hans var ingeniør og moren skredder.

I 1974 hoppet han av til USA under en ballett-turne i Canada. Han hadde karriere både som danser og skuespiller. Han hadde i 1985 hovedrollen i den amerikanske filmen *[[Hvite netter (1985)|Hvite netter]]*, som forøvrig handler om en ballettdanser som hopper av til utlandet fra Sovjetunionen.

## Referanser


## Eksterne lenker
* Baryshnikov Dance Foundation 
* Hans fotografiske arbeider
*
Mikhail Tal

**Mikhail Nekhemievitsj Tal** (latvisk: *Mihails Tāls*, russisk:  Михаил Нехемьевич Таль, født 9. november 1936 i Riga, død 28. juni 1992) var en latvisk sjakkspiller og den åttende verdensmester i sjakk.

## Liv
Under krigen flyktet Tal med sin familie til landsbyen Yurla i Uralfjellene, hvor Tal begynte på skolen i 1943. I disse barneårene viste Tal liten interesse for sjakk. Det var først da han 12 år gammel begynte i de unge pionérers sjakksalong at  han gikk inn i spillet for alvor. Trener var Alexander Koblentz som skulle følge Tal i mange år.

## Karriere
Tal var ingen utpreget barnestjerne og begynte med sjakken nokså sent i forhold til andre mestere. Han var 15 år da han i 1951 første gang kvalifiserte seg til det latviske sjakkmesterskapet og 17 år da han vant det i 1953. I 1956 i Leningrad deltok han for første gang i det 23. allsovjetiske mesterskapet og endte på 5.-plass sammen med Rathmir Kholmov, bak Spasskij, Tajmanov, Averbakh og Kortsjnoj. Året etter fulgte han opp med å vinne foran sterke spillere som Paul Keres og David Bronstein. Dette kvalifiserte ham til intersoneturneringen i Portoroz i Jugoslavia. Også denne turneringen vant han. De fire beste kvalifiserte seg til kandidatturneringen som skulle foregå i Zürich. Denne turneringen vant Tal overbevisende med 20 poeng av 28 i et meget sterkt felt, foran Paul Keres med 18,5 og Tigran Petrosjan med 15. Som den yngste spiller i sjakkhistorien hadde Tal kvalifisert seg til å spille om verdensmestertittelen.

Regjerende verdensmester var på denne tiden Mikhail Botvinnik. Partiene ble spilt i Moskva i 1960, og Tal vant med 12,5 mot 8,5 poeng. 24 år gamle Tal ble dermed den til da yngste verdensmesteren i sjakk, en rekord som siden ble slått av 22 år gamle Garry Kasparov i 1985.  Året etter mistet Tal imidlertid tittelen, da Botvinnik i revansjekampen vant med 13 poeng mot 8.

Siden den gang nådde aldri Tal helt opp i intersoneturneringene og kampen om verdensmestertittelen. Årsaken var blant annet de stadig tilbakevendende helseproblemene, den harde konkurransen blant sovjetrussiske sjakkspillere og at han ikke alltid ble foretrukket av styresmaktene. Likevel hadde han flere sterke turneringer og kunne like til det siste produsere fremragende angrepspartier og briljante seire.

Under VM-kampene i Reykjavík på Island var Tal med i analyseteamet til Spasskij i kampen mot Fischer og samarbeidet siden tett med verdensmester Anatolij Karpov.

## Spillestil

Han var kjent som en aggressiv spiller, med kallenavnet «trollmannen fra Riga». Som verdensmester var både hans forgjenger og etterfølger Mikhail Botvinnik.

## Referanser


## Eksterne lenker
* 
* 
* 
*  85 kritiske stillinger fra Tals partier
*  Gamle ratinglister
Shrek

***Shrek*** er en amerikansk dataanimert film fra 2001 basert på William Steigs eventyr med samme navn fra 1990.

Navnet «Shrek» har sin opprinnelse i det tyske ordet *Schreck*, som også brukes på jiddisch (שרעק), og er kognat med ordet skrekk på norsk.  

I den engelske originalen har Mike Myers stemmen som et stort, grønt troll med navnet «Shrek», mens Cameron Diaz har stemmen som «prinsesse Fiona», Eddie Murphy som det geskjeftige snakkende eselet og John Lithgow som den slemme dvergen «grev Farquaad».

Stemmen til «Shrek» ble opprinnelig innspilt av Chris Farley. Etter hans død overtok Mike Myers hans rolle. Etter at Myers var ferdig med å spille inn alle replikkene for rollen sin og filmproduksjonen var godt i gang, ba Myers om å få lov til å spille inn alle replikkene på nytt med skotsk aksent, lik den hans mor brukte når hun leste for ham på sengen.

Filmen ble laget for å være av interesse for et voksent publikum, med mange voksen-orienterte vitser og temaer, men med en enkel historie og humor som skulle appellere til barn. Det ble brukt lett gjenkjennelig popmusikk, og filmmusikken inkluderer musikk av Smash Mouth, The Proclaimers, Jason Wade, Baha Men, og Rufus Wainwright.

Filmen ble ekstremt suksessfull og hjalp til å etablere DreamWorks som en sterk konkurrent til Walt Disney Pictures innen animasjon, og da spesielt dataanimasjon. Derfor har DreamWorks brukt «Shrek» som sin maskot for animerte produksjoner.

Den ble etterfulgt av *[[Shrek 2]]*.

## Handling
Historien handler om trollet «Shrek» som blir tvunget av «grev Farquaad» til å redde prinsesse «Fiona» fra en drage, slik at «Farquaad» kan gifte seg med henne. På veien blir «Shrek» venn med et snakkende esel og blir forelsket i «Fiona».

Filmen inneholder parodier på mange kjente eventyr og klassiske Disney-filmer, og til og med *[[Matrix|The Matrix]]*. «Grev Farquaads» ansikt er lik Disneys direktør Michael Eisner, som i 1994 ga sparken til nåværende direktør i DreamWorks, Jeffrey Katzenberg.

## Rolleliste (stemmer)

## Omsetning
Filmen ble en stor suksess og spilte inn mer enn 455 millioner USD på kinoer verden over. Premierehelgen spilte den i USA inn 42,1 millioner USD (112 mill. USD i løpet av to helger), og kunne da kun se seg slått av rekorden til *[[Toy Story 2]]* fra 1999. 

I Norge ble det solgt  billetter i premierehelgen.

## DVD-utgivelse
I løpet av tre dager var omsetningen i USA 110 millioner USD, som tilsier 2,5 millioner solgte DVD-plater.

DVD-platen inneholder blant annet eget karaokeprogram med filmmusikken.

## Priser
*Shrek* mottok mange priser og nominasjoner, bl.a. for beste DVD-utgivelse, beste filmmusikk, beste manus etc. Den største prisen var Oscar for beste animasjonsfilm (2002). I Norge ble filmen nominert til Amanda for årets utenlandske spillefilm.

## Scenen
Scenemusikalen *[[Shrek The Musical]]* har tatt utgangspunkt i filmen. Den hadde premiere på Broadway desember 2008.

## Oppfølgere
**[[Shrek 2]]*
**[[Shrek den tredje]]*
**[[Shrek – Lykkelig alle sine dager]]*

## Referanser


## Eksterne lenker
* 
*
Carl Lydholm

**Carl August Severin Lydholm** (født 1945) er en dansk frelsesarméoffiser. Han ble født som den yngste av fem søsken. Foreldrene er frelsesarmemajorene Viggo og Carla Lydholm. Han begynte frelsesarmeoffisersskolen i London i 1965, kom til Danmark som frelsesarmeløytnant i 1967 og ble beordret som korpsleder i Rønne på Bornholm. I november 1967 giftet han seg med frelsesarmeløytnant Gudrun Arskog

De hadde korpsordrer i Danmark og England fram til 1988. Da ble han divisjonssjef for Østre div. i Danmark. I 1991 fikk han ordren som finanssekretær, og etter noen år fikk han også ansvar for eiendomsavdelingen. I 1997 ble han generalsekretær for Russland/SUS command og i 1999 territorieleder i Finland og Estland territorium.

Lydholm har vært sterkt engasjert i det økumeniske liv i Danmark som medlem av Økumenisk Fællesråds forretningsutvalg og senere som nestformann. Han har også sittet som medlem i Nordisk Økumenisk Råd i forskjellige perioder.

Sammen med sin kone ble han 11. juli 2005 beordret som landsledere – kommandører – i Frelsesarmeens territorium Norge, Island og Færøyene. I 2011 ble de pensjonert fra aktiv tjeneste, og flyttet tilbake til sitt hjemland Danmark.

I november 2005 ble Carl Lydholm kritisert i norsk presse på grunn av at en praktiserende homofil frelsesarmeeoffiser mistet retten til å være offiser og ble omplassert til en sivil stilling på Frelsesarmeens hovedkvarter, i henhold til den internasjonale Frelsesarmeens retningslinjer. Landsforeningen for lesbisk og homofil frigjøring oppfordret til boikott av Frelsesarmeens julegryte, men boikotten fikk ikke spesielt godt gehør i den norske befolkningen.

I januar 2006 ble Carl Lydholm som en av fem nominert som ny general, verdensleder, men det var Shaw Clifton som ble valgt.

## Eksterne lenker

* Frelsesarmeens offisielle presentasjon av kandidatene til generavalg
Latvisk

**Latvisk** (latvisk **) er et baltisk språk som brukes av rundt halvannen million mennesker i Latvia. Det er det eneste offisielle språket i Latvia, og et av Den europeiske unions 23 offisielle språk. Det er rundt 1,4&nbsp;millioner morsmålsbrukere av latvisk i Latvia, og ca. 150&nbsp;000&nbsp;i andre land. På grunn av latvisk språkpolitikk snakker rundt 80&nbsp;% av Latvias befolkning latvisk. Bruken av latvisk i forskjellige samfunnsområder er økende.

Det språket som er nærmest beslekta med latvisk er litauisk, men de to er ikke innbyrdes forståelige. Latvisk skrives med det latviske alfabet som er en variant av det latinske alfabetet med noen ekstra diakritiske tegn: makron, hake og komma.

## Grammatikk
Latvisk er et flekterende språk med mange analyserende former. Det er to grammatiske kjønn og to tall (entall og flertall). Substantiv bøyes i sju kasus: nominativ, genitiv, dativ, akkusativ, instrumentalis, lokativ og vokativ. Trykk legges som regel på første stavelse. Grunnleggende ordstilling er subjekt–verb–objekt.

## Referanser




## Eksterne lenker
*
Meinhard von Gerkan

**Meinhard von Gerkan** (født 3. januar 1935 i Riga i Latvia, død 30. november 2022) var en tysk arkitekt.  

## Liv og virke
### Bakgrunn
Meinhard von Gerkan kommer fra en baltertysk familie. Han er i slekt med den tysk-baltiske klassiske arkeolog og byggforsker Armin von Gerkan.

Meinhard von Gerkans far falt i kamp som soldat på Østfronten under andre verdenskrig, moren døde kort etter flukten fra Posen. Gerkan vokste opp som  pleiebarn i Hamburg, fra 1949 i en pastorsfamilie.

Etter gymnasiet studerte han først jus og fysikk i Hamburg, og bestemte seg deretter for et arkitekturstudiem i Berlin.

### Karriere
Etter arkitekturutdannelsen, som ble avsluttet ved den tekniske høyskolen i Braunschweig (Technische Hochschule Braunschweig), med eksamen i 1964, etablerte han sammen med Volkwin Marg arkitektkontoret Gerkan, Marg und Partner (*gmp*) i Hamburg i Tyskland i 1965. Arkitektkontoret vant allerede i sine tidlige år en rekke arkitektkonkurranser, og uten å tidligere å ha realisert et stort prosjekt fikk Gerkan ansvaret for å tegne Flughafen Berlin-Tegel. Han fikk også i oppdrag å tegne nye terminaler til lufthavnen i Hamburg. 

I 1974 ble han utnevnt til professor i arkitektur ved den tekniske høyskolen i Braunschweig.

Hans siste prosjekter var ombygningen av Olympiastadion i Berlin og oppførelsen av Berlin Hauptbahnhof, Europas største jernbanestasjon, og den første store jernbanestasjon bygget i Europa på over hundre år. Den stod ferdig i 2006. På dette sted stod tidligere Lehrter Bahnhof.

Etter årtusenskiftet befattet hans arkitektfirma *gmp* seg også intensivt med prosjekter i Folkerepublikken Kina. Et eksempel er planbyen *Lingang New City*; den forble ikke bare på et planleggingsstadium, men i 2003 omsatt i virkelighet. 

Han har to døtre, Florence og Manon von Gerkan.

## Skrifter
* *Die Verantwortung des Architekten. Bedingungen für die gebaute Umwelt.* Deutsche Verlags-Anstalt, Stuttgart 1982, ISBN 3-421-02584-3.
* *Alltagsarchitektur: Gestalt und Ungestalt.* Bauverlag, Wiesbaden, Berlin 1987, ISBN 3-7625-2449-1.
* *Architektur im Dialog. Texte zur Architekturpraxis.* Ernst & Sohn, Berlin 1995, ISBN 3-433-02881-8.
* *Black Box BER. Vom Flughafen Berlin Brandenburg und anderen Großbaustellen. Wie Deutschland seine Zukunft verbaut.* Quadriga, Berlin 2013, ISBN 978-3-86995-060-0.

## Litteratur
* Jürgen Tietz: *Meinhard von Gerkan – Vielfalt in der Einheit. Die autorisierte Biografie.* Jovis Verlag, Berlin 2015, ISBN 978-3-86859-372-3.
* Jürgen Tietz: *Meinhard von Gerkan – Biografie in Bauten 1965–2015. Die autorisierte Biografie.* Jovis Verlag, Berlin 2015, ISBN 978-3-86859-373-0.
* Jürgen Tietz: *Meinhard von Gerkan – Vielfalt in der Einheit / Biografie in Bauten 1965–2015.* Jovis Verlag, Berlin 2015, ISBN 978-3-86859-374-7.

## Referanser


## Eksterne lenker
* www.gmp-architekten.de
Sparebanken Øst

**Sparebanken Øst** ble etablert i 1843 og er en norsk alliansefri sparebank med hovedkontor på Bragernes torg 2 i Drammen, med 30 kontorer på Østlandet. I tillegg til bankvirksomheten består konsernet av datterselskapene AS Financiering, Sparebanken Øst Boligkreditt AS, Sparebanken Øst Eiendom og Øst Inkasso.

Bankens egenkapitalbevis ble notert på Oslo Børs i 1988. Sparebanken Øst var den første sparebank i Norge som inviterte til offentlig tegning av egenkapitalbevis, etter endring i sparebankloven som ga sparebankene adgang til å utstede det som den gang ble kalt grunnfondsbevis. Banken ble stiftet 11. januar 1843 som Ekers Sparebank. Sparebanken Øst er notert på Oslo Børs med ticker SPOG. Banken er et resultat av fusjonen mellom Eiker Sparebank og Drammensbanken Skoger Sparebank (stiftet 8. januar 1859) i 1997, og overtok Fokus Banks regionkontor i Buskerud i 1993, etter bankkrisen rundt 1990. Banken har sitt hovedkontor i Drammen, og forøvrig kontorer på over 20 forskjellige steder på Østlandet.

Sparebanken Øst er eier DinBANK.no, youngbank.no (ungdomssegmentet) og Topprente.no (sparing).

Datterselskapet   (stiftet 11. juni 1930) gir lån til nye og brukte biler, motorsykler og campingvogner med pant i låneobjektet, i tillegg til leasing av biler, anleggsmaskiner og andre driftsmidler i næringssammenheng. Datterselskapet Sparebanken Øst Eiendom AS ble etablert i 1988 med det formål å eie og forvalte egne og bankens bygg og eiendommer. I tillegg har eiendomsselskapet ansvar for prosjektering og utvikling samt utleie av lokaler. Fra 1996 til 2000 var Sparebanken Øst med i 

I 2009 ble datterselskapet *Sparebanken Øst Boligkreditt AS* opprettet, med den hensikt å utstede såkalte obligasjoner med fortrinnsrett mot pant i boliglån som overføres fra banken. Øst Inkasso AS er et heleid datterselskap som utfører oppgaver innenfor purreservice/fakturainnfordring, inkasso, overvåk, inndrivelse og oppsøk. 

Banken er deleier i forsikringsselskapene  og Frende Skadeforsikring AS, samt verdipapirselskapet Norne Securities AS.

## Referanser


## Eksterne lenker
* 
* Sparebanken Øst
* Drammen byleksikon: Skoger Sparebank
Latgale

**Latgale** (også kalt Latgallia) er ett av fire landskaper i Latvia.  Det ligger øst i landet, for det meste nord for elva Daugava som skiller regionen fra Zemgale.  Daugavpils og Rēzekne er de største byene. Området er kjent sin mange grunne innsjøer. Latvias største innsjø, Lubana, dekker et areal på 82 km2 og med gjennomsnittlig dybde på 70 centimeter (dypeste punkt er 3,5 meter).

Resten av Latvia lå under tysk og svensk herredømme (med tysk kulturell innflytelse), mens Latgale lå under Polen-Litauen til 1772 da området tilfalt Det russiske keiserriket. I Latgale er flertallet av innbyggerne katolikker til forskjell fra resten av Latvia som er protestantisk og nokså sekularisert. Den lokale latgaliske dialekten og dens skriftform har til dels vært brukt som liturgisk språk i katolske kirker i landet. Det er relativt liten forskjell på latgalisk og standard latvisk. I Daugavpils er flertallet av innbyggerne russisk-språklige, med rundt 15 % etniske latviere/latgalere. I mellomkrigstiden var jøder den største folkegruppen i Daugavpils.

## Se også
*Zemgale
*Kurland
*Vidzeme

## Referanser


## Eksterne lenker
* Latgale research center
Zemgale

**Zemgale** er ett av fire landskaper i Latvia. Det ligger i sørlige sentrale deler i landet, sør for hovedstaden Riga. Daugava skiller Zemgale fra Latgale.

## Se også
*Kurland
*Latgale
*Vidzeme
## Referanser
Vidzeme

**Vidzeme** er ett av fire landskaper i Latvia, beliggende midt i landet. De sentrale høydene i Vidzeme når opp til 311 meter og er Latvias høyeste punkt. Landskapet er det mest varierte i Latvia. Elven Gauja renner gjennom området inkludert de historiske byene Cēsis og Sigulda. Rundt Gauja er det nasjonalpark med spesiell topografi, der vannet har gravd ut opp til 85 meter dype raviner i sandstein og etterlatt store grotter i bergveggen. Klimaet har litt mer innlandspreg enn kystklimaet som preger Kurzeme. Vidzeme er Latvias del av det tradisjonelle landskapet Livland.

## Referanser


## Se også
* Kurland
* Latgale
* Zemgale
Sparebank

En **sparebank** er en bank som er organisert som en selveiende institusjon, det vil si uten eksterne eiere. Dette til forskjell fra en forretningsbank organisert som et aksjeselskap og altså med aksjonærene som eiere. De første sparebankene ble opprettet i Storbritannia i 1810.

I Norge var sparebankenes forløper kornmagasinene som var lokale tiltak opprettet på slutten av 1700-tallet, i tilfelle uår og krig. Som i en bank måtte såkorn lånt fra kornmagasinene betales tilbake med renter.

## Sparebanker i Norge
29. juni 1822 ble Christiania Sparebank (senere Sparebanken NOR) etablert i Garmanngården i Rådhusgaten 7, som Norges første sparebank, og i løpet av de følgende 75 år ble det opprettet sparebanker i de fleste av landets kommuner. Bankene hadde både en spare-oppdragende funksjon overfor «almuen», slik at de slapp å ligge samfunnet til byrde ved sykdom og i alderdom,  og spilte en viktig rolle for en flersidig utvikling av lokalsamfunnenes selvstyre, selvfinansiering og utvikling.

Historisk har sparebankene hatt størst orientering mot privatkunder, kombinert med småindustri-, og primærnæringskunder. Utlån ble i størst mulig grad finansiert gjennom innskutte midler. I dag er skillet mellom sparebanker og forretningsbanker mindre. En grunn er at sparebanker nå har anledning til å skrive ut aksje-lignende egenkapitalbevis der egenkapitalbevisbeviseierne har rett til både en avkastning ut fra overskuddet i sparebanken (som eiere av den definert del av bankens egenkapital) og rett til representasjon i sparebankens styrende organer. Som et videre skritt på denne veien har sparebankene også fått anledning til å omdanne seg til aksjeselskaper (aksjesparebank), men foreløpig er det bare to sparebank som har gjort dette (Gjensidige NOR Sparebank, fusjonert med Den norske Bank til DnB NOR - i dag DNB Bank ASA og SpareBank 1 SR omdannet til SpareBank 1 SR Bank ASA). I begge tilfeller er tilknyttede sparebankstiftelser (som utgjør den tidligere eierløse egenkapitalen i sparebankene) vesentlige eiere i de nye bankene. 

Sparebankene har tradisjonelt hatt en sterk lokal forankring, og målsettingen i kommunene var gjerne å ha sin egen lokale sparebank. Etter krigen var det ca. 600 sparebanker i Norge. Dels som følge av kommunesammenslåinger, men primært fordi bankdrift etter hvert krevde bredere og dypere kompetanse, og fordi sparebankene måtte bli større for å betjene stadig større kunder, var det fra 1960-tallet og rundt 25 år deretter en lang rekke fusjoner. I 2018 hadde Sparebankforeningen som medlemmer 99 sparebanker, samt 29 sparebankstiftelser. Parallelt er det utviklet et omfattende samarbeid særlig med hensyn til IT-drift og produktutvikling.

Det er i dag en håndfull sparebankgrupperinger:
* Eika Gruppen – (49 sparebanker)
*SpareBank 1 Alliansen – (16 sparebanker)
* Lokalbank – (17 sparebanker)
*Alliansefrie / Uavhengige – (7 sparebanker)
*DNB – (1 sparebank)

Samtlige sparebanker er organisert i Sparebankforeningen, som næringsorganisasjon.

## Se også

* Liste over sparebanker i Norge

## Referanser




## Litteratur
* Lars Thue *Forankring og forandring Sparebankene i Norge 1822-2014* vil bli utgitt høsten 2014 
*
Jorodd Asphjell

**Jorodd Asphjell** (født 1960) er en norsk politiker (Ap). Han satt på Stortinget for Sør-Trøndelag fra 2005 til 2025. Han var varaordfører i Orkdal kommune fra 1999 til 2003, og har sittet åtte år i kommunestyret i Orkdal. Han har også sittet tolv år i Sør-Trøndelag fylkesting og fylkesutvalget fra 1987 til 1999.

Jorodd Asphjell er fra Fannrem i Orkdal. Han har vært engasjert i frivillig arbeid i Orkdal Idrettslag med lederverv fra 1989 til 2004, og har vært nestleder i Sør-Trøndelag Skikrets. Han har i perioden 2007-2011 sittet i styret i Norges idrettsforbund.  I perioden 2011-2015 er han første visepresident i forbundet.  *Adresseavisen* kåret ham i juni 2008 til den mest innflytelsesrike i trøndersk idrett http://www.adressa.no/sport/article1099468.ece . Han ble æresmedlem i Orkdal IL i 2003.

Han er utdannet trykker, og arbeidet i trykkeri 1977–1994, som selvstendig næringsdrivende 1994–1997 og som fylkessekretær i Arbeiderpartiet 1997–2005. 

## Stortingskomiteer

* Oktober 2013–2017: medlem i Stortingets justiskomité
* Mars 2013–oktober 2013: medlem i Stortingets kommunal- og forvaltningskomité
* Oktober 2005–mars 2013: medlem i Stortingets helse- og omsorgskomité

## Referanser


## Eksterne lenker
* 
* 
*
Catharina-Amalia av Nederland

**Catharina-Amalia Beatrix Carmen Victoria** (født 7. desember 2003 i Haag, Nederland) er prinsesse av Oranien (som betyr hun er tronarving), prinsesse av Nederland og prinsesse av Oranien-Nassau. Hun er eldste datter av Nederlands kongepar, kong Willem-Alexander og dronning Máxima. Prinsessen er nummer én i arvefølgen til Nederlands trone.

Hun ble døpt 12. juni 2004 i Haag. Fadderne er prins Constantijn av Nederland, kronprinsesse Victoria av Sverige, onkelen Martín Zorreguieta, H. D. Tjeenk Willink, Samantha Deane og Marc ter Haar.

Hun er den første i arvefølgen til den nederlandske tronen, og ettersom Nederland har full kognatisk arverekke vil hun ikke bli skjøvet lenger ned på listen selv om foreldrene skulle få en sønn. Hun vil med andre ord etterfølge sin far på tronen som regjerende dronning av Nederland.

## Forfedre

## Referanser


## Eksterne lenker
*  Catharina-Amalia på kongehusets offisielle nettside
Brita Møystad Engseth

**Brita Cappelen Møystad Engseth** (født 1966) er en norsk filmkritiker, filmviter og programleder. 

Møystad ble tilknyttet NRK i slutten av 1990-årene. Hun tv-debuterte som fagdommer i spørreprogrammet ''Tatt av filmen''. Senere ble hun en av programlederne i *[[Filmredaksjonen]]* på NRK (sammen med Pål Bang-Hansen). Etter de var hun filmanmelder i *[[Absolutt underholdning]]* på TV 2 og *Oslo TV* på TVNorge. Senere var hun programleder i radiokanalen Kanal 24 en del år. I 2005 og 2006 ledet hun realityprogrammet *[[Big Brother]]* på TVNorge. 

I sine yngre år skrev hun for gratisavisa ''Urban''. På slutten av 1990-tallet ble hun hentet til ''Tique'' og i 2001 ble hun ansatt som leder for *[[Dagsavisen|Dagsavisens]]* kultur- og featureavdeling.

Våren 2007 ledet hun sitt eget talkshow, *Bare Brita Show*, på TVNorge, men programmet ble stoppet etter bare to sendinger. I 2014 var hun en av deltakerne i TV 2-programmet *Det sterkeste kjønn*. Hun var en av feministene bak et opprop for en inkluderende feminisme.

## Referanser


## Eksterne lenker
* 
* 
*
Cray Inc.

**Cray Inc.** er en amerikansk produsent av superdatamaskiner. Selskapet ble etablert i 1972 og har hovedkontor i Seattle.
## Eksterne lenker
*
Lars Joakim Ringom

**Lars Joakim Ringom** (født i 1978) er en norsk TV-produsent og realitydeltaker som ble rikskjent da han i 2001 vant den første norske versjonen av *[[Big Brother Norge (2001)|Big Brother]]*. Seieren innbrakte ham en premie på én millioner kroner.  

Ringom er utdannet innen fjernsynregi ved Høgskolen i Lillehammer. Han regidebuterte med *Lærhomsen* i 2006. Filmen var hans eksamensoppgave ved Høgskolen og ble vist første gang under Skeive dager samme år. Han har tidligere laget to kortfilmer, hvor *Siste skuddet* handler om en persons siste uke med heroin. Filmen fikk hederlig omtale av juryen under dens visning på den norske Dokumentarfilmfestivalen i Volda i 2005. Etter endt utdannelse har han blant annet vært med i crewet bak TV-programmer som ''Da damene dro'', ''Sønner av Norge'', og flere programmer med Ylvis-brødrene.

Ringom drev med skuespill i sine yngre år. Like etter Big Brother-deltakelsen fikk han være med i teatergruppen Lompelandslaget (2001–2002), og i 2002–2003 arbeidet han bak kulissene med de neste to *Big Brother*-utgavene. I 2010 medvirket han i en episode av Linn Skåbers NRK-serie *[[Hjerte til hjerte]]*.

## Referanser


## Eksterne lenker
*
Henrik av Danmark

**Prins Henrik av Danmark** (Henri Marie Jean André) (født 11. juni 1934 i Talence i departementet Gironde i Frankrike, død 13. februar 2018 på Fredensborg) var gemalen til dronning Margrethe II av Danmark.

## Liv og virke
### Bakgrunn
Han ble født **Henri de Laborde de Monpezat**, og var sønn av André de Laborde de Monpezat (1907&ndash;1998) og Renée Doursenot (1908&ndash;2001). Familien de Laborde de Monpezat titulerer seg selv som grever, men de har egentlig ingen rett til å bruke den tittelen.

Han vokste opp i Frankrike og Vietnam, og studerte både i Paris, Saigon og Hongkong. Hans morsmål var fransk, men han snakket også flytende dansk, engelsk, kinesisk og vietnamesisk. De siste to språk hadde han perfeksjonert ved *[[Institut national des langues et civilisations orientales|École Nationale des Langues Orientales]]* og senere studerte han orientalske språk i Hongkong og Saigon.

Fra 1959 til 1962 avtjente han militærtjeneste i den franske hæren i Algerie, og deretter jobbet han som sekretær ved den franske ambassaden i London fram til 1967.

### Prins av Danmark
10. juni 1967 giftet han seg med prinsesse Margrethe, den danske tronfølgeren. Hans franske navn, Henri, ble til det danske Henrik, og han fikk tittelen prins av Danmark. Fra Margrethe ble dronning i 1972, var han prinsgemal, men denne tittelen ble sjelden brukt. I 2005 opplyste imidlertid dronningen og prinsen at han skulle tituleres som *prinsgemalen*. Dette gikk han bort fra igjen i april 2016, og ble titulert kun som prins.

Prins Henrik var far til kong Frederik (født i 1968) og prins Joachim (født i 1969), og var bestefar til fem gutter og tre jenter.

Han oversatte flere bøker fra fransk til dansk, og gav også ut et par diktsamlinger. Sist i 1970-årene tok han kontakt med Kunstakademiet og ble opplært av billedhuggeren Poul Holm Olsen.

Prins Henrik ble i 1968 tildelt storkors med kjede av St. Olavs Orden. Prins Henrik er en av de få kongelige som har besøkt fristaden Christiania.

## Dekorasjoner
Prins Henrik var innehaver av en rekke danske og utenlandske ordener og utmerkelser:

## Referanser


## Eksterne lenker
* 
* 
*
Elin Tvedt

**Elin Tvedt** (født 1973) er en norsk programleder med 20 års fartstid i TV 2. 

Tvedt er opprinnelig fra Ølen, hvor hun nå også bor. 

Hun startet sin karriere som væranker for TV 2s værmeldinger. I 2001 begynte hun som programleder for reality-TV-programmet *[[71° nord]]* på TVNorge. Etter fem sesonger med *71° nord* ble hun programleder for Frokost-TV på NRK1. Hun ble i april 2006 sykemeldt, og returnerte etter dette ikke til Frokost-TV. Hun gikk tilbake til å være værmelder for TV 2 i 2012. Hun sluttet i TV 2 i 2016.

I 2009 deltok hun i TV-programmet ''Skal vi danse'' i 2023 i ''Farmen kjendis''.

Tvedt ga i 2010 ut boken *Gravid, jeg? Dagbok fra et svangerskap*. 

## Referanser


## Eksterne lenker
*
Solomon R. Guggenheim Museum

**Solomon R. Guggenheim Museum** er et museum for moderne kunst i New York, grunnlagt i 1937. Det er det mest kjente av flere museer under stiftelsen Solomon R. Guggenheim Foundation, og henvises oftest til som bare «The Guggenheim» i USA. Museet ligger langs Fifth Avenue på Manhattans Upper East Side, vis á vis Central Park. 

Museet har en stor samling kunst fra siste halvdel av 1800-tallet og frem til i dag, og viser i tillegg jevnlig utstillinger av kjente samtidskunstnere. Museet var i utgangspunktet dedikert til avantgardistisk kunst fra første halvdel av 1900-tallet som Vasilij Kandinskij og Piet Mondrian, men samlingen rommer også arbeider av kjente 1800-tallskunstnere som van Gogh og Édouard Manet.

Hovedbygningen fra 1959 er designet av Frank Lloyd Wright, og er kanskje mer kjent enn selve samlingen. Med sin runde, spiralformede konstruksjon er Guggenheim-museet et av New Yorks mest berømte og besøkte landemerker, og et fremstående eksempel på etterkrigstidens arkitektur.

Guggenheim-stiftelsen eier også museer i Bilbao, Las Vegas, Berlin og Venezia, og et nytt museum er under planlegging i Rio de Janeiro.

## Referanser


## Eksterne lenker
*
Siri Kalvig

**Siri Margrethe Kalvig** (født 1970) er en norsk gründer, værmelder og tidligere administrerende direktør i værvarselselskapet Storm Weather Center, som ble etablert i 1997. 

I 2014 fullførte hun doktorgraden i offshoreteknologi ved Universitetet i Stavanger. Før det ledet hun Storm Weather Centers Stavanger-kontor. Hun har også vært styremedlem ved Universitetet i Stavanger i perioden 2007 til 2009. Siden 2018 er hun administrerende direktør i det statlige selskapet Nysnø Klimainvesteringer.

Kalvig fikk kjendisstatus som værmelder på TV 2, der hun begynte i 1992, og har siden arbeidet med vær og meteorologi. 

Hun har studert fysikk og astrofysikk ved Universitetet i Oslo, og meteorologi ved Geofysisk institutt ved Universitetet i Bergen (UiB). Ved UiB tok hun hovedfag i 2005. Tittelen på hovedfagsoppgaven hennes i meteorologi var «Lokal- og mikrometeorologi (Vindstress på sjøis i Barentshavet)». 

Høsten 2008 var hun med på dansekonkurransen *[[Skal vi danse (TV-program)|Skal vi danse]]* på TV&nbsp;2.

Kalvig vant Venstres miljøpris i 2008. Hun ble tildelt årets fagpris under Gullruten 2009 for «sin faglige styrke, og formidlingen av sitt fag på flere plattformer». I 2021 ble hun tildelt HR Norges lederpris.

Tidligere har Kalvig sagt at miljøengasjementet stammer fra tiden hun var med i Unge Venstre i 1980-årene.

Siri M. Kalvig var elev ved Stavanger katedralskole.

## Referanser


## Eksterne lenker
* 

*  Side hvor Siri Kalvig forteller om sin interesse for matematikk og meteorologi
Anne Karin Elstad

**Anne Karin Elstad** (født 19. januar 1938 i Valsøyfjord på Nordmøre, død 4. april 2012) var en norsk forfatter. 

Elstad var utdannet lærer, og jobbet i yrket i mange år før hun ble forfatter på heltid. Hun debuterte i 1976 med romanen *[[Folket på Innhaug]]*, som er den første av fire bøker i romanserien om Innhaug-folket. Titlene på de tre andre bøkene i serien er *Magret* (1977), *Nytt rotfeste* (1979) og *Veiene møtes* (1980). 

Elstad er også kjent for serien om «Julie». Den første boken, *Julie*, utkom i 1993, og ble etterfulgt av *Som dine dager er* (1995), *Lenker* (1998) og *Fri* (2000). For romanen *Odel*, som ble en av de mest solgte bøkene i 2003, og *Hjem* (2006), som ble hennes siste utgivelse, mottok hun Den norske leserprisen.

I 1986 og 1992 ble Elstad rammet av hjerneslag. Hun var innlagt på Sunnaas sykehus for rehabilitering og etter det siste tilfellet skrev hun ikke noe på åtte år. 

Elstad satt i styret for Den norske Forfatterforening fra 1983 til 1987, og var styremedlem i Norsk Forfattersentrum 1991&ndash;97.

Lørdag 17. juni 2006 åpnet Elstadsamlinga i det gamle skolehuset i Otnesbukta i Halsa, og Elstad stod selv for snorklippingen inne i skolestua der hun selv hadde gått. William Nygaard, Tom Kristensen og Mia Bull-Gundersen fra Aschehoug forlag var til stede under åpningen. Elstadsamlinga er en utstilling av Elstads forfatterskap. Elstadsamlinga har hovedfokus på *Folket på Innhaug*- serien. Den første boka kom ut i 1976 og serien hadde 30-årsjubileum i 2006.

Elstad døde i sitt eget hjem 74 år gammel den 4. april 2012. 

## Bibliografi
* *[[Folket på Innhaug]]* (1976)
* *Magret* (1977)
* *Nytt rotfeste* (1979)
* *Veiene møtes* (1980)
* *Senere, Lena* (1982)
* *Sitt eget liv* (1983)
* *-for dagene er onde* (1985)
* *Maria, Maria* (1988)
* *Eg helsar deg, Nordmør* (1989)
* *Julie* (1993)
* *Som dine dager er* (1995)
* *Lenker* (1998)
* *Fri* (2000)
* *Odel* (2003)
* *Hjem* (2006)

## Priser

* Bokhandlerprisen 1982, for *Senere, Lena*
* Mads Wiel Nygaards legat 1985
* Medlemmenes favorittbok, for *Folket på Innhaug* (leseravstemning ved Den norske Bokklubbens jubileum i 1986)
* Halsa kommunes kulturpris 1997
* Møre og Romsdals fylkeskommunes kulturpris 2003
* Den norske leserprisen 2003, for *Odel*
* Den norske leserprisen 2006, for *Hjem*

## Referanser


## Eksterne lenker
* NRK: Lydfiler med Anne Karin Elstad
* Anne Karin Elstad i NRK Forfatter
* Anne Karin Elstad i Dagbladet Forfatter
* Anne Karin Elstad hos Aschehoug forlag
*
Solomon R. Guggenheim Foundation

**Solomon R. Guggenheim Foundation** er en ikke-kommersiell stiftelse grunnlagt i 1937 av industrimagnaten, kunstsamleren og filantropen Solomon R. Guggenheim og kunstneren Hilla von Rebay. 

## Museer
Stiftelsen har etablert flere internasjonale museer i USA og Europa:

*Solomon R. Guggenheim Museum i New York
*Peggy Guggenheim Collection i Venezia
*Guggenheim Museum Bilbao i Bilbao
*Deutsche Guggenheim Berlin i Berlin
*Guggenheim Las Vegas og Guggenheim-Hermitage Museum i Las Vegas

## Stipender
Stiftelsen gir stipend til kunstnere. Diane Arbus fikk stipend i 1963, noe som gjorde at hun kunne etablere seg som kunstfotograf. 

## Referanser


## Eksterne lenker
* 
* Guggenheim.org